Diari Oficial de la Generalitat Valenciana


Sumari del DOGV 7493, del 26-03-2015 (2015/2450)

RESOLUCIÓ de 13 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a una extracció de progenitors hematopoètics de sang de cordó umbilical a l'Hospital Catòlic Casa de Salut.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7493

Data del DOGV
:   26-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2450


Data del document
:   13-02-2015

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari

RESOLUCIÓ de 13 de febrer de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a una extracció de progenitors hematopoètics de sang de cordó umbilical a l'Hospital Catòlic Casa de Salut. [2015/2450]  
L'Hospital Catòlic Casa de Salut va obtindre l'autorització per a efectuar una extracció de progenitors hematopoètics de sang de cordó umbilical per mitjà de la resolució de la Conselleria de Sanitat de 7 de juliol de 2011.  
Vicente Costa Suar, director de l'Hospital Catòlic Casa de Salut, va presentar una sol·licitud de renovació d'autorització per a l'extracció de progenitors hematopoètics de sang de cordó umbilical de l'Hospital Catòlic Casa de Salut amb data 23 de gener de 2015.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement la renovació sol·licitada.  
  
Fonaments jurídics  
La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut d'allò que s'ha disposat per l'Orde de 26 de febrer de 2008, de la Conselleria de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat i Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat.  
2. Es complix el que establix el Reial Decret Llei 9/2014, de 4 de juliol pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i amb el que establix l'Orde de 26 de febrer de 2008, de la Conselleria de Sanitat.  
  
Vistos els antecedents de fet i els preceptes legals esmentats, i la resta que s'apliquen, resolc:  
  
Renovar l'autorització per a l'extracció de progenitors hematopoètics de sang de cordó umbilical a l'Hospital Catòlic Casa de Salut. Esta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o incomplixen els requisits i consideracions que l'han fet possible.  
  
Als efectes de l'activitat que s'autoritza, el centre queda sotmés a la inspecció i el control de la Conselleria de Sanitat.  
  
Esta resolució es notifica als interessats, amb l'advertència que no esgota la via administrativa i contra esta poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació  
  
València, 13 de febrer de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.